CELEX: C2007/082/35
Language: et
Date: 2007-04-14 00:00:00
Title: Kohtuasi C-45/07: 2. veebruaril 2007 esitatud hagi — Euroopa Ühenduste Komisjon versus Kreeka Vabariik

14.4.2007   
            
            
               ET
            
            
               Euroopa Liidu Teataja
            
            
               C 82/19
            
         2. veebruaril 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-45/07)
   (2007/C 82/35)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: K. Simonsson, M. Konstantinidis ja F. Hoffmeister)
   
      Kostja: Kreeka Vabariik
   Hageja nõuded
   
               —
            
            
               Tuvastada, et esitades 18. märtsil 2005 Rahvusvahelisele Mereorganisatsioonile ettepaneku “Laevade ja sadamarajatiste SOLAS-e XI-2 peatüki ja ISPS koodeksi nõudmistele vastavuse kontroll, ”rikkus Kreeka Vabariik Euroopa Ühenduse asutamislepingu artiklitest 10 ja 71 ning artikli 80 lõikest 2 tulenevaid kohustusi;
            
         
               —
            
            
               mõista kohtukulud välja Kreeka Vabariik.
            
         Väited ja peamised argumendid
   Komisjon leiab, et kuna Kreeka Vabariik esitas, ilma et komisjon oleks teda selleks volitanud, Rahvusvahelisele Mereorganisatsioonile ettepaneku määruse nr 725/2004 laevade ja sadamarajatiste turvalisuse tugevdamise kohta (1) kohaldamisalasse kuuluvas küsimuses, siis on Kreeka Vabariik rikkunud Euroopa Ühenduse asutamislepingu artiklitest 10 ja 71 ning artikli 80 lõikest 2 tulenevaid kohustusi.
   Komisjon väidab, et alates määruse nr 725/2004 vastuvõtmisest on ühendus ainupädev rahvusvaheliste kohustuste võtmiseks meresõiduohutuse valdkonnas. Seetõttu ei ole liikmesriigid enam pädevad — välja arvatud juhul, kui ühendus on neid selleks sõnaselgelt volitanud — esitama Rahvusvahelisele Mereorganisatsioonile siseriiklike arvamusi ühenduse ainupädevusse kuuluvates küsimustes.
   
      (1)  ELT L 129, 29.4.2004, lk 6; ELT eriväljaanne 07/08, lk 74.